Man bor helt eventyrligt smukt på Puig de San Salvador og vi har nydt en hel uge deroppe med gode ture rundt på øen. Når man lige er forberedt på, at turen op på bjerget tager ca 15 min fra Felanitz og kan lide bjergkørsel, er det et eminent udgangspunkt for udflugter. Der er også flere vandreture rundt, som kræver godt fodtøj og en god form.
Det er dejligt, at man kan spise deroppe - maden er enkel og vi kunne godt have ønsket at vi fik mulighed for at købe take-away sandwich eller lignende til vandreture. Alternativt have adgang til at lægge lidt mad på køl samt koge lidt vand, hvilket vi har foreslået dem.
Hvis I ikke taler spansk, så medbring en parlør eller forbered jer hjemmefra, da personalet er lokalt og kun taler spansk.